Durant l'any 2015 s'han aprovat per part de les comissions territorials d'urbanisme i publicat al DOGC a efectes d'executivitat 529 expedients de planejament general, que afecten 373 municipis de Catalunya (el 39,3 % del nombre total de municipis de Catalunya).
La distribució d'aquests municipis per àmbits funcionals i el percentatge sobre el total de municipis de cada àmbit es relaciona a continuació:
La distribució dels expedients de planejament general del 2015 pel territori mostra que els municipis amb planejament es concentren en els àmbits de la corona de l'Àmbit Metropolità de Barcelona i les Comarques Gironines que aporten cadascun més del 20% del total dels expedients del 2015.
Els àmbits del Camp de Tarragona, Catalunya Central i Ponent mostren valors que representen entre 10-15% i finalment els àmbits del Penedès l'Alt Pirineu-Aran i les terres de l'Ebre recullen una participació inferior al 10%
Si es relaciona el nombre d'expedients generats amb el nombre de municipis compresos en aquell àmbit, de nou, l'àmbit del Metropolità de Barcelona evidencia un fort dinamisme, ja que essent el 14% dels municipis de Catalunya ha generat el 19,7% dels expedients de planejament general.
En el cantó oposat, hi hauria l'àmbit del Penedès que essent el 7,6% dels municipis de Catalunya aquests únicament han produït el 5,3% dels expedients.
Els 529 expedients aprovats durant 2015 suposa un creixement del 24% respecte l'any 2014, quan es van aprovar 437 expedients i d'un 9% respecte al 2013, període que va registrar 493 expedients de planejament general.
La dinàmica és de moderada recuperació.
L'any 2015, amb 128 expedients, el percentatge de noves figures de planejament general respecte de modificacions és notablement superior als anys anteriors, situant-se en el 24% del total.
L'any 2013 les noves figures van ser el 9% del total dels expedients (42 nous POUMs) i l'any 2014 van ser només 6,5% del total (28 POUMs).
El canvi en la tendència ha estat motivat per l'aprovació d'una nova versió de les Normes de planejament urbanístic de 89 municipis de Catalunya, redactades per la DGOTU per als municipis de baixa complexitat urbanística que no han aprovat mai una figura de planejament general municipal de major rang.
Els 128 expedients de noves figures de planejament corresponen a 89 Normes de planejament urbanístic (NPU), 38 Plans d'ordenació urbanística municipal (POUM) i un programa d' actuació urbanística (PAU)
El 76% dels expedients de planejament general responen a 401 modificacions de figures de planejament general vigent, ja siguin normes subsidiàries (NNSS), plans generals d'ordenació (PGO) o plans d'ordenació urbanística municipal (POUM).
L'any 2015 han entrat en vigor un pla director urbanístic nou i 9 modificacions de plans directors existents.
Els altres 529 expedients de planejament general que han entrat en vigor l'any 2015 han afectat 386 municipis de Catalunya.
D'aquests expedients 128 han estat noves figures de planejament general.
Concretament 89 Normes de planejament urbanístic (NPU), 38 Plans d'ordenació urbanística municipal (POUM) i un programa d' actuació urbanística (PAU).
La resta d'expedients responen a 401 modificacions de figures de planejament general vigent, ja siguin normes subsidiàries, plans generals d'ordenació o plans d'ordenació urbanística municipal.
D'aquests 401 expedients de modificació, 198 han estat d'adequació a la realitat o la legalitat i els altres 203 expedients tenien una finalitat d'interès públic de caràcter econòmic (125) o social (78).
Les actuacions que han comportat una actuació amb finalitat d'interès públic de caràcter econòmic o social, n'hi hagut 78 amb interès públic de caire social que estan repartides per 65 municipis.
Dins aquest tipus de modificacions les que proposen la millora de la dotació d'equipaments., ja sigui la implantació d'equipaments culturals, esportius, sanitaris i assistencials, funeraris, i aparcaments han estat les més nombroses.
Les modificacions destinades a la promoció econòmica han estat concretament 106, repartides per 90 municipis.
Les propostes de millora en l'activitat industrial o logística mitjançant la classificació de nous sectors urbanitzables industrials i/o modificant normatives per ampliar els usos o adequar paràmetres a necessitats concretes han estat les més nombroses.
A continuació en nombre d'actuacions han estat aquelles amb finalitat comercial.
Dels 401 expedients de modificació del planejament general tramitats, només 16 expedients han comportat canvis en la classificació del sòl.
El conjunt de les 9 modificacions que comporten canvi de règim entre urbà i no urbanitzable té un balanç final de 44 ha de sòl urbà que es desclassifiquen i passen a sòl no urbanitzable